Body cup in kant
Body in kant met cups, zwemmersrug
€ 14.99 € 8.00 -47%
Top gestreept gebloemd borduursel
€ 24.99 € 8.00 -67%
Beha nr. 5 – voorgevormd, racerback
Top met print indianentooi
Babydoll met print tekst Naam bekend van roeiafrigter wat by regatta sterf | Maroela Media
Argieffoto (Foto: Victoria-meer-roeiklub)
Die departement van sport en kultuur het Maandag die naam bekendgemaak van die 19-jarige roeiafrigter wat Saterdagmiddag dood is nadat hy en ŉ 14-jarige leerder tydens ŉ regatta in Germiston aan die Oos-Rand deur die weerlig getref is.
Vuyo Mhaga, woordvoerder van die departement, het bevestig Nicholas Whaits (19) het in die voorval gesterf terwyl William MacDonald (14) beseer is. Albei is verbonde aan die private skool Somerset College in Somerset-Wes. Whaits is ŉ afrigter by dié skool se roeiklub en ŉ oudleerder van die skool, terwyl MacDonald tans ŉ leerder aan dié skool is.
Graham Sayer, skoolhoof by Somerset College, het die skoolgemeenskap Sondag in ŉ verklaring in kennis gestel van die voorval. Hoewel Sayer nie onmiddellik die name van die afrigter en leerder bevestig het nie, het hy gesê die afrigter het ook ŉ jonger sib wat by Somerset College skoolgaan.
Maroela Media het vroeër berig die regatta is Saterdag omstreeks 17:00 by die Victoriameer in Germiston afgelas weens donderstorms in die gebied. Deelnemers was besig om alles weg te pak toe Whaits en MacDonald deur ŉ weerligstraal getref is, het Gerhard Potgieter, stasiebevelvoerder van die Nasionale Seereddingsinstituut (NSRI), Sondag gesê.
Die NSRI Gauteng en paramedici, wat by die regatta was, het dadelik reageer. Mond-tot-mond-asemhaling is toegepas, maar pogings om Whaits by te bring, was tevergeefs.
MacDonald is ook op die toneel behandel voor hy in ŉ ernstige maar stabiele toestand na ŉ hospitaal geneem is. Sayer sê MacDonald herstel tans goed by die Sunward Park Netcare-hospitaal in Boksburg en is in ŉ bestendige toestand.
ŉ Saalbyeenkoms is Maandagoggend by Somerset College gehou ter herdenking van Whaits waarna die roeispan kon agterbly vir traumaberading. Vlae sal vandag halfmas by die skool hang en die skoolgemeenskap is uitgenooi om swart armbande te dra in roubetoon aan Whaits.
ŉ Graad 11-kamp by die skool is tot verdere kennisgewing uitgestel.
Thokozile Xasa, minister van sport, het sedertdien haar medelye met die familie van die oorledene betuig. “Ons is hartseer om van die afsterwe van Whaits te verneem. Ek wil graag my medelye met familie en vriende van Whaits, sowel as die roeigemeenskap en die hele sportfamilie oordra en wens MacDonald ŉ spoedige herstel toe,” het Xasa gesê.